Chris Cloete is slaggereed om weer ’n pes by die afbreekpunte vir die Southern Kings in volgende jaar se Superrugby-reeks te wees.
Cloete het saam met die belowende CJ Velleman vanjaar uitmuntend vertoon, al het hulle in ’n sukkelende span gespeel.
Velleman het verlede seisoen al ’n kontrak onderteken om weer in die Baai te speel, maar daar was twyfel oor Cloete se beskikbaarheid.
Nog ’n flank wat vanjaar sy stempel vir die Kings afgedruk het, Stefan Willemse, sal ook weer vir die Kings speel.
Die flank Andisa Ntsila van die SWD-Arende, wat ook ’n paar keer vir die Kings gespeel het, is ook weer gekontrakteer.
Davids het bevestig dat Louis Fouche nie – soos vroeër berig is – hom weer by die Kings sal aansluit nie.